દાહોદ ખાતે યોજાયેલ શિક્ષાપત્ર રસપાન મહોત્સવના ચોથા દિવસે હકડેઠઠ ભરાયેલ શ્રી પી.એમ.કડકીયા સંસ્કાર કેન્દ્ર પરિસરમાં ગુરુવારે વક્તા વૈષ્ણવાચાર્ય પૂ. ગોસ્વામી દ્વારકેશલાલજી મહોદય (કડી-અમદાવાદવાળા)એ વૈષ્ણવોને જણાવ્યું હતું કે જીવનમાં આશ્વાસન નહીં બલ્કે આશીર્વાદ કામ કરે છે માટે સંજોગો નબળા હોય તો પણ સમજણ ઊંચી રાખો. વૈષ્ણવાચાર્યએ માનવમેદનીને જકડી રાખતા પોતાના પ્રવચનમાં જણાવ્યું હતું કે ગૂઢ હૃદયમાં રહેલો સાચો ભાવ તે જ સાચો શૃંગાર છે.